# Stalingrad (film, 2001)

*Evit implijoù all, gwelet Stalingrad (disheñvelout).*

---

Stalingrad (film, 2001)

film| Titl | Enemy at the Gates  |
| Assessment | reverse Mako Mori test, Test Bechdel  |
| Diazezet war | Enemy at the Gates: The Battle for Stalingrad  |
| Danvez pennañ | Eil Brezel-bed, emgann Stalingrad  |
| Tachenn | film brezel, film karantez, film dramael, film birvidik  |
| Deiziad embann | 15 Meurzh 2001, 16 Meurzh 2001, 30 Meurzh 2001, 2001  |
| Bro orin | Frañs, Alamagn, Stadoù-Unanet, Rouantelezh-Unanet, Iwerzhon  |
| Yezh orin ar film pe an abadenn skinwel | saozneg  |
| Sevener | Jean-Jacques Annaud  |
| Senarioour | Jean-Jacques Annaud, Alain Godard  |
| Rener ar skeudennaouiñ | Robert Fraisse  |
| Frammer filmoù | Noëlle Boisson  |
| Penn ar sevel kostumioù | Janty Yates  |
| Sonaozer | James Horner  |
| Produer | Jean-Jacques Annaud, John D. Schofield  |
| Embregerezh produiñ | Paramount Pictures  |
| Dasparzher | Pathé Distribution, UIP-Dunafilm  |
| Mare an oberenn | Bloavezhioù 1940, emgann Stalingrad  |
| Lec'h an istor | Volgograd  |
| Lec'h filmañ | Babelsberg Studio, Krampnitz, Rüdersdorf, Bavaria  |
| Aspect ratio (W:H) | 2.35:1  |
| Liv | liv  |
| Notenn ar varnouriezh | 5.7/10, 54%, 53/100  |
| Bet kinniget evit | European Film Award - People's Choice Award for Best Director, Jameson People's Choice Award for Best Actor, Jameson People's Choice Award for Best Actress  |
| Diaz embann | video diwar c’houlenn  |
| Renkadur BBFC | 15  |
| Renkadur ClassInd | 14  |
| Renkadur ar CNC | holl bublik  |
| Renkadur EIRIN film | PG12  |
| Renkadur Filmiroda | Category III  |
| Renkadur FPB | 16  |
| Renkadur FSK | FSK 16  |
| Renkadur INCAA | +13  |
| Renkadur Kijkwijzer | 16  |
| KMRB film rating | 15  |
| Renkadur MPAA | R  |
| RARS rating | 18+  |
| Renkadur RTC | B  |
| Lec'hienn ofisiel |   |
| Dezverket dre | film based on book  |
| IGAC rating | M/12  |
| Renkadur IMDA | M18  |
| Renkadur Medierådet | For ages 15 and up  |

  Eus Wikidata
Enemy at the Gates (Stalingrad e Bro-C'hall) zo ur film sevenet gant Jean-Jacques Annaud ha deuet er-maez e 2001 er salioù-sinema.

## Synospis

Feuntenn ar blasenn luc'hskeudennet e 1943. Eno e kej er film Zaïtzev ha Danilov.
Diazezet eo ar film war oberoù Vasily Grigorievitch Zaitsev, ur soudard soviedel taolet e Emgann Stalingrad da vare an Eil Brezel-bed. Goude un dagadenn e-lec'h ma vez lazhet ar soudarded all en-dro dezhañ e kej gant Danilov, ur c'homiser politikel. An daou anezhe a zo kelc'hiet gant soudarded alaman, met savetaet int gant barregezhioù Zaitsev war an tennañ.

Dont a ra Zaitsev da vezañ ur sniper doujet gant ar Soviediz koulz hag an Alamaned. Lakaet e vez war-wel gant ar propaganda. Sikouret e vez gant Koulikov, un tenner koshoc'h gantañ skiant-prenet. Evit lazhañ anezhañ e kas an Alamaned ar major Erwin König, bet e penn ur skol sniperien en Alamagn. Un duvell a sav etre an daou denner evit lazhañ egile. En istor e kresk un istor karantez etre Zaitsev ha Tania Tchernova, ur soudardez all.

## Gwirvoud istorel

### Tudennoù

Vasily Grigorievitch Zaitsev a zo bet anezhañ evit gwir, ha kemeret en deus perzh e Emgann Stalingrad. Hervez en dije lazhet 225 ofisour ha soudard alaman eno, 11 tenner-resisted en o zouez, a-raok bezañ gloazet o vale war ur min e miz Genver 1943. Ar peurrest eus an istor a zo faltaziek. Douetañs a zo war gwirvoud ar Major König, a c'hallje bezañ bet ijinet gant propaganda an URSS evit degas muioc'h a vrud c'hoazh da Zaitsev.

### Armoù

Vassili Zaitsev e Stalingrad (a-gleiz) e miz Kerzu 1942. Gantañ ez eus ur Mosin-Nagant 91/30 PEM, warni ul lunedenn 3,87 × 30.
Abalamour d'ar film bezañ savet tro-dro da istor sniperien e vez lakaet war-wel ennañ fuzuilhoù-resisted implijet da vare ar brezel : ar Mosin-Nagant 91/30 kemmet eus tu ar Soviediz, hag ar c'harabinennoù Mauser Karabiner 98k dibabet ha savet lunedennoù warne eus tu an Alamanted. Fazioù istorel a gaver er film memestra : ar Mosin-Nagant 91/30 PU a weler etre daouarn Vasily Zaitsev a grogas he froduiñ adalek miz Kerzu 1942, ha douetañs a zo e vije en em gavet war an talbenn etre daouarn an tenner soviedat a-raok ma vije gloazet e miz Genver 1943. Skeudennoù ar mare a daolenn anezhañ gant ar stumm 91/30 PEM eus ar fuzuilh, bet produet adalek 1936. Ur fazi all a zo da vare ar *flashback* a ziskouez Vasily Zaitsev o chaseal gant e dad-kozh pa oa pemp bloaz : implijout a reont ur Mosin-Nagant 91/30 PU kuzhet e reilh gant koad evit ezhommoù ar film, pa ne oa ket produet ar stumm-mañ er bloavezhioù 1920 c'hoazh.

Ar major faltaziek Erwin König a ra gant ur stumm Karabiner 98k produet adalek eil hanterenn 1943, da lavaret eo pell goude dibenn an emgannoù e Stalingrad. Kroazlin e lunedenn a zo disheñvel diouzh hini an dennerien soviedel, pa oa heñvel e gwirionez. Kement-mañ a c'hall bezañ bet graet evit sikour Yann arvester da gompren buanoc'h piv a vez o vukañ er film.

## Fichenn deknik

* Titl orin : *Enemy at the Gates*
* Seveniñ : Jean-Jacques Annaud
* Senario : Jean-Jacques Annaud hag Alain Godard, diwar al levr *Enemy at the gates: the battle of Stalingrad* gant William Craig, embannet e 1973
* Sonerezh : James Horner
* Kinkladurioù : Wolf Kroeger
* Dilhad : Janty Yates
* Luc'hskeudennaouiñ : Robert Fraisse
* Frammañ : Noëlle Boisson, Humphrey Dixon
* Efedoù ispisial : John Evans
* Produiñ : Jean-Jacques Annaud, John D. Schofield
* Budjed : 68 milion a zolaroù
* Bro :  Frañs,  Alamagn,  Stadoù-Unanet Amerika,  Iwerzhon,  Rouantelezh-Unanet
* Yezhoù ar filmañ : saozneg, alamaneg ha rusianeg
* Doare : brezel
* Padelezh : 131 vunutenn

## Aktourien bennañ

* Jude Law : Vasily Zaitsev
* Rachel Weisz : Tania Tchernova
* Joseph Fiennes : ar c'homiser Danilov
* Bob Hoskins : Nikita Khrouchtchev
* Ed Harris : ar major Erwin König
* Ron Perlman : Koulikov
* Eva Mattes : an itron Filipova
* Gabriel Thomson : Sasha Filippov
* Matthias Habich : ar jeneral Friedrich Paulus

## Pennadoù kar

* Emgann Stalingrad
* Vasily Grigorievitch Zaitsev

## Daveennoù